اوروپا بیرلیگی ایله تورکیه آراسیندا واریلان گؤچمن آنلاشماسینداکی قرارلی اویقولامالارین، آفریقایا یؤنلیک اولا‌راق دا ایجرا اولونماسی ایستنیر.
ایتالیا-آفریقا خاریجی ایشلر ناظیرلری کونفرانسی رومدا ائدیلدی. کونفرانسا، 40-دان چوخ اؤلکه‌نین خاریجی ایشلر ناظیرلری قاتیلدی.
ایلک دفعه ائدیلن کونفرانسدا ناظیرلر، لیبی‌دکی اینکیشاف‌لاری و آفریقا‌دان اوروپایا یؤنه‌لن قاچقین آخینینی اله آلدی. بیرلشمیش میللت‌لر، اولوسلار آراسی گؤچ تشکیلاتی، اولوسلار آراسی انرژی آژانسی کیمی قلوبال تشکیلات‌لاردان نماینده‌لر ده کونفرانسدا یئر آلدی.
ایتالیا خاریجی ایشلر ناظیری پائولو جنتیلونی، اوروپا بیرلیگی ایله تورکیه آراسیندا الده ائدیلن گؤچ آنلاشماسینداکی دایانیق‌لی‌لیغی، آفریقایا یؤنلیک ده گؤستریلمه‌سی لازیم اولدوغونو سؤیله‌دی.
جنتیلونی،
"تورکیه ایله ائدیلن راضیلاشما تامین ائدیلن، نظمسیز گؤچده بالکان یولونون قیریلماسی کیمی قرارلی بیر آددیم آتما‌لی" دئیه دانیشدی.
ایتالیا باش ناظیری ماتئو رنزی ده، آفریقانین گله‌جک وعد ائتدیگینی، اوروپانین آفریقانی حرکت پلانی‌نین مرکزینه قویماماسی وضعیتینده، "ایتیرن طرف" اولاجاغینی وورغولادی ..
آفریقا بیرلیگی دؤور باشقانی چاد خاریجی ایشلر ناظیری موسی فکی محمد ده، آفریقا‌دان اوروپایا کؤچون قارشی‌سی‌نین آلینماسی اوچون بیر آن اوّل حرکته کئچیلمه‌سی لازیم اولدوغونا دقت چکدی.
آفریقا بیرلیگی کومیسیونو باشقانی دلامینی زوما ایسه آفریقا‌داکی منفی اقتصادی وضعیته وورغو ائتدی.
آفریقانین اکینچیلیک، آلت یاپی، انرژی و صنایع یاتیریملارینا احتیاج دویدوغونو ایفاده ائدن زوما، ایشسیزلیگین، بؤلگه‌ده، باریشه نایل اولماغین اؤنون‌دکی تمل مانع اولدوغونو دیله گتیردی.
